text: 
  H.L. Hansen var en usædvanmlig og frodig personlighed. Han skabte 
  glæde og munterhed omkring sig og var samtidig kendt for at kunne 
  skære igennem i situationer, hvor der var behov for det. Han havde 
  en evne til med få ord at ændre en pinlig situation til det 
  positive.
  
  Samtidig var H.L. Hansen hjælpsomheden selv. Han hjalp med råd og dåd
  , også økonomisk, og han satte aldrig sig selv i første række. 
  Menneskekundskab var hans særkende, og han optrådte altid med værdighed
   og format. Af samme grund var han respekteret viden om.
  
  Endelig var H.L. Hanseen familiens samlingspunkt. Og familien havde 
  megen glæde af H.L. Hansen, som drev gården ved siden af jobbet som 
  administrerende direktør. Han havde fingerspidsfornemmelse, når det 
  gjaldt landbruget.
  
  H.L. Hansen besad mange tillidsposter. Igennem årene var han formand 
  for Stenstrup og Lunde Andelskasse, bestyrelsesmedlem i 
  Haglskadeforsikringsselskabet for Fyns Stift, jordfordelingskommissione, 
  Ravnholtkassen, Svendborg og Omegns Andels Electricitetsforsyning, Fyns 
  Landmandsbank, Dansk Frøavlerkompagni, Markfrøkontoret og Dansk 
  Planteforædling.
  
  
  
  